L 277/30 De Europæiske Fællesskabers Tidende 10. 10. 97 KOMMISSIONEN KOMMISSIONENS AFGØRELSE af 2. oktober 1997 om ændring af afgørelse 93/53/EØF om oprettelse af en videnskabelig komité for oprindelsesbetegnelser, geografiske betegnelser og specificitetsattestering (FØS-relevant tekst) (97/656/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, og ud fra følgende betragtning: Det bør nærmere fastsættes, hvilke betingelser komitéens medlemmer skal opfylde under udøvelsen af deres hverv — TRUFFET FØLGENDE AFGØRELSE: Eneste artikel I beslutning 93/53/EØF foretages følgende ændringer: 1) Artikel 6, stk. 1, første punktum, affattes således: »Medlemmernes udnævnelse gælder for en periode på tre år.« 2) Artikel 6, stk. 2, affattes således: »2. —Efter udløbet af perioden på henholdsvis tre eller to år vedbliver medlemmerne, formanden og næstfor- mændene med at fungere, indtil de erstattes af andre eller genudnævnes.« 3) Artikel 9 affattes således: »Artikel 9 1. Uden at dette i øvrigt indskrænker anvendelsen af traktatens artikel 214, har komitéens medlemmer pligt til ikke at videregive oplysninger om forhold, som de er blevet bekendt med i komitéen, såfremt det af Kommissionens repræsentant meddeles dem, at den udtalelse, der ønskes, omhandler spørgsmål af fortrolig art. 2. Medlemmerne må ikke udnytte de oplysninger, de er blevet bekendt med under og efter deres hverv som medlemmer af komitéen, til erhvervsformål.« 4) Som artikel 10 indsættes: »ÅArtikel 10 Medlemmerne forpligter sig til at undgå enhver inte- ressekonflikt under udøvelsen af deres hverv.« Udfærdiget i Bruxelles, den 2. oktober 1997. På Kommissionens vegne Franz FISCHLER Medlem af Kommissionen